

2020. | 01. | 30.

**PRO SCHOLA NOSTRA Alapítvány**

**SAJTÓKÖZLEMÉNY**

**Összesen 2.334.000 forint értékben valósulnak meg** a Dorogi Zsigmondy Vilmos Magyar-Angol Két Tanítási Nyelvű Gimnázium alapításának 50. évfordulója alkalmából összeállított Zsigmondy 50! jelenlegi és öregdiákok találkozásai rendezvénysorozat, a **TOP-7.1.1-16-H-ESZA-2019-01132** számú sikeres projekt keretében. A **PRO SCHOLA NOSTRA Alapítvány**, mint projektgazda valósítja meg ezeket a programokat a Zsigmondy Vilmos Gimnáziumban.

Ennek keretében az intézmény tanulói, alkalmazottai, a szülők és a helyi közösségek a rendezvényeken megteremtik a fotó-irodalom-sport témakörökben az interaktivitást.

A rendezvénysorozat keretében valósul meg először az

**„Iskolánk híres diákjai kiállítás”,** melynek célja, hogy a fiatalok szabad asszociációk segítségével megmutatják önmagukat, egyéniségüket. Híres diákjaink példaképként szolgálnak a mai fiataloknak, segítve pályaorientációjukat.

A második **„Fotókiállítás a Gimnázium életéről”** projekt a helyi sajátosságokra épülő, a hagyományok alakulását bemutató interaktív kiállítás. A rendezvény lehetőséget biztosít arra, hogy több generáció találkozhasson, és így egy „50 éves” közösség szerveződjön.

**A Zsigmondy 50 – emlékkönyv bemutatójának** célja, hogy az 50 év alatt zajló nevelő-oktató munkát, valamint az iskolával szemben támasztott elvárások változásait, és az ezekre adott válaszokat bemutassa. Az intézmény megmutatja jelenlegi önmagát, és az idevezető utat. A rendezvény kapcsolatot teremt több generáció között, a külső és belső partnerek bevonásával az összetartozást erősíti.

A zárórendezvény a **Zsigmondy projektnap**, mely a helyi identitás tudatot erősíti; a kulturális-, közösségformáló- és sport rendezvény a fiatalok számára a közösséghez tartozást segíti. A projekt lehetőséget ad arra, hogy a tanulók többféle művészeti ágban bemutatkozhassanak, mások számára élményt nyújtsanak, miközben maguk is élményhez jutnak.

**Összeg: 2.334.000 Ft**

**Projekt megvalósulása: 2020. január 02.- 2020. április 30.**

**Cím: 2510 Dorog, Otthon tér 3.**

**E-mail:** **info@zsigmondy-dorog.hu**

**Honlap: http://www.zsigmondy-dorog.hu/**